CELEX: C2005/205/18
Language: sk
Date: 2005-08-20 00:00:00
Title: Vec C-245/05: Návrh na začatie prejudiciálneho konania podaný uznesením Finanzgericht Düsseldorf zo 6. júna 2005, ktorý súvisí s konaním: Metro International proti Hauptzollamt Düsseldorf

20.8.2005   
            
            
               SK
            
            
               Úradný vestník Európskej únie
            
            
               C 205/10
            
         Návrh na začatie prejudiciálneho konania podaný uznesením Finanzgericht Düsseldorf zo 6. júna 2005, ktorý súvisí s konaním: Metro International proti Hauptzollamt Düsseldorf
   (Vec C-245/05)
   (2005/C 205/18)
   Jazyk konania: nemčina
   Finanzgericht Düsseldorf podal uznesením zo 6. júna 2005 na Súdny dvor Európskych spoločenstiev návrh na začatie prejudiciálneho konania podľa článku 234 ES, ktorý súvisí s konaním: Metro International proti Hauptzollamt Düsseldorf a bol doručený kancelárii Súdneho dvora 10. júna 2005.
   Finanzgericht Düsseldorf žiada Súdny dvor, aby rozhodol o nasledujúcej otázke:
   Je nariadenie Rady č. 2398/97/ES z 28. novembra 1997, ktorým sa ukladá konečné antidumpingové clo na dovoz posteľnej bielizne z bavlny s pôvodom v Egypte, Indii a Pakistane (1) [neoficiálny preklad] neplatné, pretože ani v odôvodneniach tohto nariadenia, ani v odôvodneniach predošlého nariadenia Komisie (ES) č. 1069/97 z 12. júna 1997, ktorým sa ukladá konečné antidumpingové clo na dovoz posteľnej bielizne z bavlny s pôvodom v Egypte, Indii a Pakistane [neoficiálny preklad] nebolo použitie nulovej hodnoty pri výpočte priemerného dumpingového rozpätia uvedené?
   
      (1)  Ú. v. ES L 332, s. 1.